Haa ta'u malee ammas ta'u abbootin dhimmaa dhimmoota akka walxaxan gochuudhaan dhimma isaanii haala barbaachisaa ta'een dhiyeessuu dhabuun keessattuu abukaatoonni tokko tokko kan agarsiisan adeemsa naamusa ogummaatin ala ta'e, ragooliinis haaqaaf gahee taphachu qabn dhabamsiisuu fi ragaa bahuudhaaf eeyyamamaa ta'uu dhabuun Sirni bulchiinsa haqaa hariiroo hawaasaa dadhabaa akka ta'u kan taasisan keessaa muraasa dha. Kan gubbaatti caqafamaniin ala sirni bulchiinsa haqaa hariiroo hawaasaa akka dadhabuuf dhimmi otoo hin caqafamin bira darbamu manneen murtii keessatti adeemsa dhimmootaa dhabamuu isaatin akka ta'e ifa dha.Sirni bulchiinsa haqaa hariiroo hawaasaa tilmaamamaa, bu'aa qabeessaa, baasii fi yeroo quusataa akka ta'u yoo barbaadame mannen murtii kan itti hogganaman haala adeemsa dhimmootaa / case flow management/ qabaachu qaban.